|  |
| --- |
| Sekcia ekonomikyodbor verejného obstarávania  |
| Pribinova 2, 812 72 Bratislava |

 záujemcom

|  |  |  |  |
| --- | --- | --- | --- |
| **Váš list číslo/zo dňa** |  **Naše číslo**SE-VO2-2022/004940-03 | **Vybavuje/linka** Ing. Milan Varga/44569 | **Bratislava**24. 11. 2022  |

Vec

**Vysvetlenie informácií potrebných na vypracovanie ponuky č. 1**

Na základe doručených žiadostí o vysvetlenie informácií potrebných na vypracovanie ponuky a na základe vlastnej iniciatívy v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) verejný obstarávateľ zverejňuje v elektronickom systéme Josephine vysvetlenie informácií potrebných na vypracovanie ponuky na predmet zákazky „**Zabezpečenie nákupu, dodávky a distribúcie plynu pre Horskú záchrannú službu**“, ID zákazky v elektronickom prostriedku Josephine 34051.

**Otázka**

**Uchádzač požaduje o úpravu návrhu zmluvy (Zmluva o dodávke plynu) Prílohy č. 7 (ďalej ako „Výška Preddavkov“) bod 1.3 nasledovne:**

**Namiesto:**

**„Splatnosť Preddavkov 1 je 30 dní od ukončenia kalendárneho mesiaca, za ktorý sa Preddavok 1 platí (napr. Preddavok za mesiac za mesiac február, je splatný 30. marca).“**

Upravené znenie:

„Splatnosť Preddavkov 1 je 15 deň príslušného kalendárneho mesiaca, za ktorý sa Preddavok 1 platí.

Odôvodnenie:

Podľa pôvodného znenia sa doba splatnosti predlžuje o ďalší mesiac (napr.: za mesiac za mesiac február, je splatný 30. marca), resp. splatnosť je tak až 60 dní. Zároveň týmto spôsobom splatnosti zaniká preddavok mesiaca december v danom roku dodávky, keďže týmto spôsobom by obdržal poskytovateľ financie za preddavky až v januári nasledujúceho roka.

**Odpoveď**

Verejný obstarávateľ upravil spôsob platieb za Preddavky v bode 1.3 a 1.4 Prílohy č. 7 tak, že Preddavky sa budú platiť na základe zálohových faktúr, ktorých splatnosť je 30 dní od ich doručenia.

**Otázka**

**Taktiež nie je možné dodržať Článok 9 Záverečné ustanovenia bod 9.2 (Príloha č. 7 bude doplnená najneskôr do 30 dní od podpisu tejto zmluvy) z dôvodu výpočtu preddavku, keďže preddavok sa má vypočítať vrátane distribučných poplatkov a tie môžu byť v roku dodávky 2023 odlišné.**

**Ďalej je bod 1.3 „Splatnosť Preddavkov je 30 dní od ukončenia kalendárneho mesiaca, za ktorý sa Preddavok platí (napr. Preddavok za mesiac za mesiac február, je splatný 30. marca).“ v rozpore s bodom zmluvy 4.3:**

**Bod zmluvy 4.3.8 „Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi“**

V bode 4.3 zmluvy o dodávke zemného plynu sú spomínané Preddavky 1 Odberných miestach s mesačným odpočtom a Preddavky 2 Odberných miestach s ročným odpočtom a v Prílohe 7 Výška Preddavkov sú tieto Preddavky 1 a 2 popísané opačne (Preddavky 2 Odberných miestach s mesačným odpočtom a Preddavky 1 Odberných miestach s ročným odpočtom), ktorá informácia je správna?

**Odpoveď**

Verejný obstarávateľ upravil znenie návrhu Zmluvy nasledovne:

* bod 9.2 Zmluvy upravil tak, že Príloha č. 7 bude doplnená do 30 dní od nadobudnutia účinnosti Zmluvy, pričom pri návrhu Prílohy č. 7 úspešný uchádzač zohľadní známu výšku cien ku dňu podpisu zmluvy. V prípade, že sa zmení výška niektorých cien za Predmet zmluvy (napr. distribučných poplatkov), úspešný uchádzač môže upraviť výšku Preddavkov (viď bod 1.9 Prílohy č. 7 k Zmluve).
* v Prílohe č. 7 k zmluve zosúladil lehotu splatnosti faktúr na 30 dní o ich doručenia,
* body 4.3.5 a 4.3.6 Zmluvy zosúladil označenie Preddavkov tak aby boli v súlade s Prílohou č. 7.

S pozdravom

.....................................................

Mgr. Ľubomír Kubička

riaditeľ odboru